《示騋儿》
明代·韩日缵

汝年八岁始章句，汝弟呱呱已好弄。阿母心怜一任痴，塾师口授能微讽。

诗书应不负门风，孔释似曾亲抱送。纵是蓝田白玉姿，须教追琢还磨砻。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。